Grenada F1 a fost introdusă în dotarea Armatei Roșii la începutul celui de-al Doilea Război Mondial. După război, modelul a fost modernizat. Fiind o armă simplă și eficace, grenada F1 a fost întâlnită în Războiul din Coreea, Războiul din Vietnam sau Războiul Afgano-Sovietic. Grenada a fost exportată pe scară largă de către Uniunea Sovietică, iar numeroase țări membre ale Tratatului de la Varșovia au primit licență de fabricație. China a fabricat o copie denumită Tip 1.